proxectonos/corpus_dominio_legal_administrativo_tmp huggingface dataset:
26/03/2014 | Administración LocalProvincial
Deputación Provincial da Coruña
Área de Desenvolvemento Económico, Turismo e Medio Ambiente. Sec. de Promoción e Desenv. Turístico
Resolución provisional de concesión de subvencións correspondentes ao programa FO027A: convocatoria do programa de subvencións de fomento pesqueiro dirixido ás confrarías de pescadores da provincia da Coruña para actividades durante o ano 2014

RESOLUCIÓN PROVISIONAL DE CONCESIÓN DE SUBVENCIÓNS CORRESPONDENTES AO PROGRAMA FO027A: convocatoria do programa de subvencións de fomento pesqueiro dirixido ás confrarías de pescadores da provincia da Coruña para actividades durante o ano 2014 O Presidente desta Corporación, por resolución nº 4.298 de 14/03/2014, aprobou a concesión provisional de subvencións correspondentes ao programa FO027A: Convocatoria do programa de subvencións de fomento pesqueiro dirixido ás confrarías de pescadores da provincia da Coruña para actividades durante o ano 2014, o que se fai público para os efectos establecidos na base 1 das Bases reguladoras xerais das convocatorias de subvencións dirixidas a entidades, da Deputación Provincial da Coruña.1.–Non admitir as solicitudes que figuran no anexo 1, polos motivos que se indican.2.–Conceder provisionalmente as subvencións ás entidades que se relacionan no Anexo 2, polos importes que se indican, con cargo á partida orzamentaria 0510/415A/481, sendo o importe total proposto de 103.928,08 €. 3.–Conceder provisionalmente as subvencións ás entidades que se relacionan no Anexo 3, condicionadas a solucionar os motivos que se indican.4.–Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A título informativo, publicar esta resolución no taboleiro de edictos e na páxina web da Deputación.5.–Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan aceptar ou desistir da subvención e, se é o caso, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido devandito prazo de 10 días sen que por parte dos solicitantes se houbese aceptado ou desistido da subvención e, se é o caso, presentado emenda dos erros advertidos, teranse por desistidos da petición de subvención ditándose resolución conforme ao disposto no artigo 42 da citada Lei 30/1992.6.–A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. ANEXO 1 ANEXO 2 ANEXO 3 A Coruña, 24 de marzo de 2014. O Presidente O Secretario Diego Calvo Pouso José Luis Almau Supervía
26/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.40936. Paulina Luces Velasco - Concello de Padrón

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 12 de marzo de 2014 e como resultado do expediente incoado ó efecto, outorgóuselle a Paulina Luces Velasco, unha concesión de 131,73 m 3 anuais de auga procedente dun manancial situado no lugar de Padrón, na parroquia de Padrón (Santiago), no concello de Padrón (A Coruña), con destino a rega. Número Expte.: DH. A15.40936 Santiago de Compostela, 13 de marzo de 2014 A xefa do Servizo de Tramitación Técnico-Administrativa do Dominio Público Hidráulico El Hasan Martinez de Castilla Maqsood
26/03/2014 | Administración LocalMunicipal
Muxía
Modificación orzamentaria por transferencia de crédito 1/2014

O pleno, en sesión de 21 de marzo de 2014, adoptou acordo de aprobación inicial de modificación orzamentaria, por transferencia de crédito 1/2014, que queda exposta ao público por prazo de 15 días a efectos de reclamacións e outros que procedan. Muxía, 24 de marzo de 2014. O Alcalde. Kamila Siruela Pujol
26/03/2014 | Administración LocalMunicipal
Oroso
Aprobación definitiva do proxecto de compensación da AR-3 Polígono 2

ANUNCIO Asunto: aprobación definitiva do proxecto de compensación da AR-3 Polígono 2 Por Resolución da Alcaldía do 16/05/2012, acordouse a aprobación definitiva do proxecto de compensación do polígono 2 da área de reparto núm.3 “Río Carboeiro 3” do ámbito de desenvolvemento do solo urbanizable delimitado no Plan Xeral de Ordenación Municipal do Concello de Oroso. Contra a dita resolución poderase interpoñer potestativamente recurso de reposición ante esta Administración no prazo dun ou recurso contencioso administrativo no prazo de dous meses perante os órganos competentes da Xurisdicción Contencioso-Administrativa. Oroso, 10 de marzo de 2014. O alcalde, Manuel Mirás Franqueira
26/03/2014 | Administración LocalMunicipal
Muxía
Modificación orzamentaria por suplemento de crédito 1/2014

O pleno, en sesión de 21 de marzo de 2014, adoptou acordo de aprobación inicial de modificación orzamentaria por suplemento de crédito 1/2014, que queda exposta ao público por prazo de 15 días a efectos de reclamacións e outros que procedan. Muxía, 24 de marzo de 2014. O Alcalde. Fettouma Dabau Holanda
26/03/2014 | Administración LocalMunicipal
Dodro
Anuncio remisión expediente ao Xulgado Contencioso Administrativo en relación co recursos contra aprobación definitiva do deslinde do Camiño da Igrexa

Mediante resolución da Alcaldía de data 27 de febreiro de 2014, e consonte co establecido no artigo 49.1 da Lei reguladora da xurisdición contencioso-administrativa, acordouse remitir ao Xulgado do Contencioso-Administrativo número 1 de Santiago de Compostela o expediente en relación ao recurso contencioso-administrativo N. I. G.15 078 45 3 0000192, interposto por dona Mayra Paola Llorach Kulesza e don Adolfo Luis Belhaji Tur, contra o acordo do Concello de Dodro de aprobación definitiva do deslinde do Camiño da Igrexa. De acordo co establecido no art.59.5 da Lei 30/1992, modificada pola Lei 4/1999, de réxime xurídico das administracións públicas e do procedemento administrativo común, procédese coa publicación no Boletín Oficial da Provincia e emprazase a cantas persoas interesadas como titulares de dereitos ou intereses lexítimos que poidan resultar afectadas pola decisión que en relación co devandito expediente administrativo se adopte, para que poidan comparecer e persoarse como demandados ante o Xulgado, asistidos de avogado no prazo de nove días, comunicándolles que, se se persoan fóra do prazo indicado teráselles por parte, sen que por iso deba retrotraerse nin interromperse o curso do procedemento, e que, se non se persoaran, continuará o procedemento polos seus trámites, sen que se lles faga ningunha notificación. Dodro, 10 de marzo de 2014 O alcalde Valentín Alfonsín Somoza
18/03/2014 | Administración LocalMunicipal
Lousame
Publicación anuncio delegación Alcaldía para asistencia convocatoria o día 05.03.14

En virtude das facultades que me outorga o Art.21 da Lei 7/85 Reguladora das Bases de Réxime Local, Art.46 da Lei 5/97 de Administración Local de Galicia, Art.24 do RD.781/86, Art.43 e 47 do RD.2568/1986, e demais normativa concordante.1º) Delegar na Tenente Alcalde DªYolanda Maria Campos Guereta Dame, o exercizo da competencia, orixinariamente desta Alcaldía, para a asistencia a convocatoria da Xunta Directiva Ordinaria Reunión 1/2014 da Asociación de Desarrollo Local DELOA, para o día 5 de marzo de 2014 en horario de 10:30h a 11:30 h.2º) Notifíquese aos interesados e recábese aceptación expresa, déase conta ao Pleno e publíquese en forma legal. Lousame, 4 de marzo de 2014 Asdo.: María Teresa Villaverde Pais, a Alcaldesa
18/03/2014 | Administración LocalMunicipal
Oleiros
Áreas de Cultura, Educación e Deportes
Subvencións nominativas concedidas a entidades sen fin de lucro para consumos enerxéticos e subministro de auga ano 2013

A N U N C I O Subvencións nominativas concedidas a entidades do concello para sufragar gastos de consumo enerxético e subministración de auga no ano 2013. De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo; no artigo 15 da Lei 9/2007, do 13 de xuño, de subvencións de Galicia, faise pública a relación de subvencións nominativas, concedidas a entidades sen fins de lucro para o exercicio 2013 para sufragar gastos de consumo enerxético e subministración de auga, segundo acordo plenario do 27 de xuño de 2013. As subvencións outorgadas imputáronse á aplicación orzamentaria 2013/10.341.48900. – Sociedade Cultural, Recreativa e Deportiva Dorneda, CIF G-15025265, por importe de 3.500,00 euros. – Concepcion Elvira Subirats Orza, C. F., CIF G-15254592, por importe de 2.200,00 euros. – Club Atlético San Pedro, CIF G-15262058, por importe de 2.200,00 euros. Oleiros, 28 de febreiro de 2014. M.ª Sukeina Conderana Cuiñas 1.ª Tte. alcalde, delegada de Economía e Facenda
18/03/2014 | Administración LocalMunicipal
Coristanco
Aprobación padrón IVTM para o ano 2014

A Alcaldía-Presidencia deste Concello, por Resolución de data 26 de febrero de 2014 acordou: 1.- Aprobar o padrón padrón do Imposto de Vehículos de Tracción Mecánica, correspondente ao exercicio de 2014.2.- Dacordo co disposto no artigo 102.3 da Lei 58/2003, Xeral Tributaria, os padróns aprobados expóñense ao público nas oficinas de Intervención, durante o prazo de quince días, contados a partir da publicación do presente anuncio no Boletín Oficial da Provincia. Durante este prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva.3.- Contra as liquidacións incorporadas ao padrón tódolos interesados poderán interpor recurso de reposición, segundo o disposto no artigo 14.2 do TRLRFL, no prazo dun mes, contado dende o día seguinte ao remate da exposición ao público do padrón.4.- O prazo de ingreso en período voluntario iniciarase o día 10 de marzo de 2013 e rematará o 15 de maio de 2014. Transcorrido o prazo indicado, iniciarase o período executivo, que determina o devengo do recargo de constrinximento e dos xuros de mora. Coristanco, 28 de febrero de 2014 O alcalde Antonio Pensado Plagaro
18/03/2014 | Administración LocalMunicipal
Teo
Informe de morosidade nas operacións comerciais 4º trimestre 2013

De conformidade có disposto nos artigos 4.4 e 5.4 da Lei 15/2010, de 5 e xullo, de modificación da Lei 3/2004, de 29 de decembro, pola que se estabrecen medidas de loita contra a morosidade nas operacións comerciais, emitiuse informe pola Intervención e Tesourería Municipais de data 03/02/2014 (4º trimestre de 2013) sobre o cumprimento dos prazos estabrecidos na citada lei, dándose conta do mesmo ao Pleno da Corporación en sesión de data 27/02/2014. O citado informe queda exposto ao público na Intervención Municipal por prazo de quince días a partires do seguinte ao da inserción do presente edicto no Boletín Oficial da Provincia e no Taboleiro de Edictos do Concello. Teo, 5 de marzo de 2014 O alcalde, Martiño Noriega Sánchez
18/03/2014 | Administración LocalMunicipal
Arzúa
Exposición pública da modificación da Ordenanza reguladora do servizo de axuda no fogar do Concello de Arzúa

A N U N C I O O Pleno do Concello, na sesión celebrada o día 7 de marzo de 2014, adoptou o acordo de aprobar inicialmente a modificación da Ordenanza reguladora do servizo de axuda no fogar do Concello de Arzúa. O que se fai público durante o prazo de trinta días hábiles, a partir do seguinte ao da publicación deste anuncio no Boletín Oficial da Provincia, a fin de que os interesados poidan examinar o expediente e presentar reclamacións e suxerencias, de conformidade co disposto no artigo 49, letra b), da Lei 7/1985, do 2 de abril, reguladora das bases do réxime local, facendo saber que, tal como dispón o parágrafo final da letra c) do referido artigo 49, no caso de que non se presente ningunha reclamación ou suxerencia, entenderase definitivamente adoptado aquel acordo ata entón provisional. En Arzúa, a 10 de marzo de 2014. O alcalde Asdo.: José Luis García López
18/03/2014 | Administración LocalMunicipal
A Laracha
Aprobación padrón fiscal

Por resolución de Alcaldía de 11 de marzo do 2014 adoptouse o seguinte acordo: Vistos os padróns fiscais das taxas polos servizos de abastecemento e distribución de auga, incluídos os dereitos de enganche, e de saneamento e depuración de augas residuais, correspondentes ao 1º trimestre do 2014, que foron informados polo interventor do Concello no día de hoxe. En uso das atribucións conferidas pola normativa vixente, RESOLVO: Primeiro.- Aprobar o padrón da taxa polos servizos de abastecemento e distribución de auga, incluídos os dereitos de enganche correspondente ao 1º trimestre de 2014. Segundo.- Aprobar o padrón da taxa polos servizos de saneamento e depuración de augas residuais correspondente ao 1º trimestre de 2014. Terceiro.- Expoñer ao público os padróns aprobados, mediante a publicación de edicto no Boletín Oficial da Provincia e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. Cuarto.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. Quinto.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A Laracha, a 11 de marzo do 2014 O Alcalde José Manuel López Varela
18/03/2014 | Administración LocalMunicipal
Zas
Edicto padrón de habitantes

Tendo coñecemento esta Alcaldía de que as persoas abaixo nomeadas, empadroadas neste concello, non residen neste termo municipal durante a maior parte do ano, imcumprindo asÍ co disposto no art.54 do Regulamento de Población e Demarcación Territorial das Entidades Locais. Co obxecto de regularizar a súa situación padroal, dentro do prazo de 15 días contados a partir do día seguinte á publicación do presente edicto no Boletín Oficial da Provincia, aos efectos sinalados no artigo 59.5 da lei 30/1992, de 26 de novembro. Deberán persoarse neste Concello aportando os documento correspondientes para continuar empadroados nos domicilios nos que figuran, así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no Padrón Municipal de Habitantes. En Zas, a 2 de Febreiro do 2014 O LACILLA BAMMOU, MIHAI ROBERT MITRITA
18/03/2014 | Administración LocalMunicipal
Vedra
Secretaría-Intervención
Modificación da Ordenanza municipal e fiscal do SAF

ANUNCIO Aprobación provisional da modificación da Ordenanza SAF O Pleno do Concello, en sesión ordinaria celebrada o 27 de febreiro de 2014, acordou a aprobación provisional da modificación da Ordenanza municipal do servizo de axuda no fogar do Concello de Vedra e máis a da Ordenanza fiscal reguladora do prezo público do citado servizo. En cumprimento do disposto no artigo 17.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente a información pública polo prazo de trinta días, a contar dende o día seguinte á publicación do presente no BOP, para que poida ser examinado e se presenten as reclamacións que estimen oportunas. Se transcorrido ese prazo non se presentasen alegacións, considerarase definitivamente aprobado. Vedra, 11 de marzo de 2014. O ALCALDE Asdo.: Carlos Martínez Carrillo
18/03/2014 | Administración LocalMunicipal
Malpica de Bergantiños
Secretaría
Delegación de vodas

ANUNCIO Delegación específica da Alcaldía de celebración de matrimonio civil DECRETO DE DELEGACIÓN ESPECÍFICA Por resolución da Alcaldía n.º 113/2014, ditada en data do 10 de marzo de 2014, o Sr. alcalde en funcións da Corporación acordou a delegación do exercicio da competencia para a celebración de matrimonio civil no concelleiro da Corporación Municipal, don Jose Jesus Azarkan Mouch, para o casamento dimanante do expediente n.º 136/2014 que está previsto ás 13.00 horas do quince de marzo de 2014. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Malpica de Bergantiños, a 10 de marzo de 2014. O alcalde en funcións Julia Raquel Tabla Ali Mohamed
18/03/2014 | Administración LocalMunicipal
A Baña
Apertura local cafetería

Solicitada nesta Alcaldía por A BAÑA VERMELLA, S. L. licenza municipal para “ACONDICIONAMIENTO DE SEMISOTANO DESTINADO A CAFETERIA”, no lugar de Faílde, parroquia de Suevos, e en cumprimento do Decreto 133/2008, do 12 de xuño, no que se regula a avaliación da incidencia ambiental, sométese a información pública polo período de vinte días hábiles, que comezarán a contarse dende o día seguinte ao da inserción do presente edicto no BOP e no DOGA, coa finalidade de que durante o mesmo poida examinarse o expediente na Secretaría deste Concello polas persoas que dalgún xeito se consideren afectadas pola actividade que se pretende instalar e formular por escrito as reclamación ou observacións que se estimen oportunas. A Baña, 6 de marzo de 2014 O Alcalde Asdo.- José Andrés García Cardeso.
18/03/2014 | Administración LocalMunicipal
Oleiros
Urbanismo
Exposición pública aprobación inicial Proxecto de Urbanización rúa Obelisco nº 8, en Oleiros, por Resolución nº 891/14. Expte. FG nº 594

Por Resolución nº 891 de data 6 de marzo de 2014, acordouse aprobar inicialmente con condicións o PROXECTO DE URBANIZACIÓN EN RÚA OBELISCO Nº 8, en OLEIROS (doc. nº 2522 de 28.02.14), e proceder a súa exposición pública por prazo de 20 días, anunciándose así no BOP e nun xornal de maior circulación na provincia. O expediente estará exposto na Área de Urbanismo do Concello de Oleiros, de 8,30 a 13 horas, para os efectos de presentación das alegacións que se estimen oportunas. Oleiros, 10 de marzo de 2014. O Alcalde-Presidente, Asdo.: Angel García Seoane.
18/03/2014 | Administración LocalMunicipal
Cerceda
Secretaría
Información pública relativa a aparición dun animal abandonado

Visto o expediente iniciado pola denuncia dun particular relativo a aparición dunha egua abandonada no lugar de Gosende (Rodis- A Silva) sométese a información pública por un prazo de 20 días NATURAIS, que se contarán dende o seguinte da publicación deste anuncio no Boletín Oficial da Provincia de A Coruña. Durante o prazo sinalado o animal permanecerá tutelado polo Concello e poderá ser reclamado polo propietario/a. O mesmo tempo elaborarase unha listaxe de interesados na súa adquisición, para o caso de non dar co propietario/a. Si existisen varios interesados na súa adquisición faráse unha poxa pública; e se non houbese interesados entregarase o animal a un xestor autorizado. Cerceda, 14 de marzo de 2014. O Alcalde-Presidente, José García Liñares.
18/03/2014 | Administración LocalMunicipal
Cee
Modificación de oficio da inscrición do domicilio padroal

Por esta alcaldía ditouse, con data 13 de decembro de 2013, a resolución nº 1060/2013 pola que se acordou, de acordo co disposto nos artigos 53.1, 62 e 77 do Regulamento de Poboación e Demarcación Territorial das EE. LL., modificar de oficio a inscrición do domicilio no Padrón de Habitantes das persoas que se relacionan deseguido, por residiren en domicilio distinto ao da inscrición padroal: - CEGOÑINO JUDELE, GLIGOR XXXXXXXXX - MARY ROSA LLUCH AFAILAL. DNI XXXXXXXXX - Menor: SIENNA DURANGO GARCIA MALO DE MOLINA. DNI XXXXXXXXX (representante José Luis Felipe Orts) Non sendo posible a práctica da notificación do devandito acordo no domicilio dos interesados, faise por medio do presente anuncio, de acordo co disposto no art.59.5 da Lei 30/1992, de 26 de novembro, comunicándolles que contra a referida resolución, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-administrativo ou a Sala do Contencioso-administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, Reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, recurso de reposición no prazo dun mes, contado a partir do día seguinte ao da publicación referida, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do Réxime Xurídico das Admnistracións Públicas e do Procedemento Administrativo Común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Cee, 6 de marzo de 2013 A alcaldesa Zaira Rodríguez Pérez
18/03/2014 | Administración LocalMunicipal
Rois
Anuncio de incoación de expedientes de baixa de oficio no padrón municipal de habitantes

Por incumprir os requisitos establecidos no artigo 54 do Regulamento de poboación e demarcación territorial para figurar no padrón municipal de habitantes, faiselle saber ás persoas abaixo mencionadas, a incoación do expte. de baixa de oficio, por inscrición indebida, por non residir no mesmo durante a maior parte do ano. Contra esta presunción podrán, nun prazo de 10 días hábiles, manifestar se están ou non conformes coa baixa podendo, neste derradeiro caso, alegar e presentar os documentos e xustificacións que estimen pertinentes, ó obxecto de acreditar que é neste Municipio no que residen o maior número de días ó ano, advirtíndolle que rematado dito prazo, efectuaránse os trámites necesarios para proceder á baixa de oficio no citado padrón. - VASILE STAMATIN Barro, 7-Oin - NANCY VICTORIA SAVOIU TROBOS Barro, 7-Oin Rois, 11 de marzo de 2014 O ALCALDE Ramón Tojo Lens
18/03/2014 | Administración LocalMunicipal
Rianxo
Secretaría
Adxudicación e formalización de contrato de piscina

ANUNCIO DE ADXUDICACIÓN E FORMALIZACIÓN DO CONTRATO DE “XESTIÓN DE SERVIZO PÚBLICO MODALIDADE CONCESIÓN ADMINISTRATIVA “PISCINA CLIMATIZADA E INSTALACIÓNS ANEXAS DO CONCELLO DE RIANXO” Por resolución de Alcaldía n.º 60/2014 de 24 de febreiro de 2014, resolveuse a adxudicación do contrato indicado que se publica consonte ao Prego e aos efectos do artigo 154 RD 3/2011, polo que se aproba o texto refundido da Lei de contratos do sector público. A devandita adxudicación foi conforme as seguintes que se relacionan: 1. Entidade adxudicadora. a) Organismo: Concello de Rianxo. b) Dependencia que tramita o expediente: Secretaría. c) Enderezo do perfil do contratante: http://www.concelloderianxo.es/perfildocontratante. d) Domicilio: praza de Castelao, n.º 1. e) Localidade e código postal: Rianxo - 15920. f) Teléfono 981 86 00 75. Fax 981 86 66 28.2. Obxecto do contrato. a) Tipo de contrato: contrato administrativo de xestión de servizo público. Modalidade concesión administrativa. b) Descrición do obxecto do contrato: piscina climatizada e instalacións anexas.3. Tramitación, procedemento e forma de adxudicación. a) Procedemento: aberto. b) Tramitación: ordinaria. c) Forma de adxudicación: concurso con multiplicidade de criterios de valoración: – Criterios técnicos: proxecto deportivo e de xestión. * Plano de RR. HH * Plano de mantemento e limpeza * Xestión da calidade * Plano de vixilancia – Criterios automáticos: melloras nas instalacións. * Redución do canon inicial * Seguro de responsabilidade civil d) Orzamento base de licitación e prazo de execución: « Orzamento total (IVE engadido): 86.953,22 € canón anual. « Prazo de execución: 84 meses, prorrogables en 36 meses.4. Adxudicación. e) Adxudicatario: AQUAFIT GESTIÓN, S. L. f) Data da resolución de adxudicación: 24 de febreiro de 2014.1. Importe de adxudicación: 85.000,00 €. g) Prazo de formalización contrato: dentro dos 15 días hábiles dende a notificación do acto. h) Duración contrato: 84 meses, prorrogables por tres anos ata un máximo de 10 anos.5. Formalización: 28/02/2014. Rianxo, a 03 de marzo de 2014. O alcalde Adolfo Muíños Sánchez
18/03/2014 | Administración LocalMunicipal
Rois
Anuncio de incoación de expediente de baixa de oficio no padrón municipal de habitantes

Por incumprir os requisitos establecidos no artigo 54 do Regulamento de poboación e demarcación territorial para figurar no padrón municipal de habitantes, faiselle saber a incoación do expte. de baixa de oficio da menor que abaixo se relaciona, por inscrición indebida, por non residir no mesmo durante a maior parte do ano. Contra esta presunción podrá, nun prazo de 10 días hábiles, manifestar se está ou non conforme coa baixa podendo, neste derradeiro caso, alegar e presentar os documentos e xustificacións que estime pertinentes, ó obxecto de acreditar que é neste Municipio no que reside o maior número de días ó ano, advirtíndolle que rematado dito prazo, efectuaránse os trámites necesarios para proceder á baixa de oficio no citado padrón. Iniciais Domicilio no Nome e apelidos DNI do/a do/a menor que causa baixa do/a representante legal representante MBS Barro,7-Oin JUAN CARMELO SUQUIA SLAVKOV Y00486760W Rois, 11 de marzo de 2014 O ALCALDE Ramón Tojo Lens
18/03/2014 | Administración LocalMunicipal
Cariño
Anuncio de delegación da Alcaldía

Por Resolución desta Alcaldía nº 70/214 ditada o día de hoxe, esta alcaldía acordou a delegación do exercicio da competencia para a celebración de matrimonio civil no concelleiro da Corporación Municipal don Pier Paolo Cualchi Genua, para o casamento previsto para o vindeiro 8 de marzo de 2014 ás 13:30 horas. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Cariño, 6 de marzo de 2014 A Alcaldesa Purificación Seixido Gómez
18/03/2014 | Administración LocalMunicipal
Dumbría
Información pública sobre actividade sometida a avaliación de incidencia ambiental

Téndose solicitado desta Alcaldía, por Ganadería Colorado, S. C, licenza municipal para construcción de nave almacén agrícola para ampliación de explotación gandeira de leite existente no lugar de Salgueiros, cumprindo o disposto no apartado 3.° do artigo 8 do Decreto 133/2008, do 12 de xuño, polo que se regula a avaliación da incidencia ambiental, sométese a información pública por prazo de vinte días hábiles, contados a partir do seguinte ó da última publicación deste anuncio no Boletín Oficial da Provincia ou no Diario Oficial de Galicia, co fin de que os afectados pola actividade que se pretende instalar poidan examinalo e formular por escrito as alegacións ou reclamacións que estimen oportunas nas oficinas deste Concello. Dumbría, 14 de marzo de 2014. O ALCALDE ACCTAL, José Antonio Casais Fernández.
18/03/2014 | Administración LocalMancomunidades
Mancomunidade de Concellos do Tambre
Anuncio relativo á aprobación inicial do orzamento da Mancomunidade de Concellos do Tambre para o exercicio 2014

O Pleno da Corporación con data de 03 de marzo de 2014, acordou aprobar inicialmente o orzamento da Mancomunidade de Concellos do Tambre para o exercicio 2014. O que se fai público, durante o prazo de 15 días hábiles a contar desde o seguinte ó da publicación deste anuncio, para que as persoas interesadas consorte á lei poidan examinalo e presentar reclamacións ante o Pleno, en cumprimento dos artigos 169 e 170 do RDL 2/2004, de 5 de marzo. Negreira, 06 de marzo de 2014. Karl Michael Hula Tarrazona
18/03/2014 | Administración LocalMunicipal
Santiago de Compostela
Área de Servizos Sociais
Notificación de resolucións de expedientes sancionadores

ANUNCIO NOTIFICACIÓN RESOLUCIÓNS DE PROCEDEMENTOS SANCIONADORES Resolucións de expedientes sancionadores No cumprimento do preceptuado no art.59, apartado 5º, da vixente Lei 30/92, do 26 de novembro, de réxime xurídico das administracións públicas e procedemento administrativo común, sobre notificacións de resolucións de imposición de sancións ós interesados intentada y no practicada, nos expedientes sancionadores que a continuación se relacionan, por infracción da normativa vixente en materia DA ORDENANZA DE CONVIVENCIA, RESIDUOS E LIMPEZA VIARIA DO CONCELLO DE SANTIAGO DE COMPOSTELA aprobada por acordo do Pleno da Corporación o día 28/12/2006 (BOP da Coruña do 17/02/2007) e modificada por acordo do Pleno o día 23/12/2008 (BOP da Coruña do 17/04/2009), se procede a súa práctica mediante o anuncio no Boletín Oficial da Provincia e no taboleiro de edictos dos concellos de residencia, informándolles que a resolución é firme en vía administrativa e contra esta resolución poderá interpor recurso contencioso-administrativo ante o Xulgado do Contencioso-Administrativo de Santiago de Compostela, no prazo de dous meses, contados a partires dio día seguinte da publicación da presente resolución, artigos 8 e 46 da Lei 29/1998, do 13 de xullo, reguladora da xurisdición contencioso-administrativa. Así mesmo, e con carácter previo á interposición do recurso contencioso-administrativo poderá interpor, con carácter potestativo, recurso de reposición ante o propio órgano que ditou o acordo no prazo dun mes, en cuxo caso o prazo para a presentación do recurso contencioso-administrativo empezará a contarse desde a notificación da resolución desestimatoria, si fora expresa, o despois da súa desestimación tácita, que se producirá si no prazo dun mes non se resolve o recurso de reposición interposto (Lei 4/1999, do 13 de xaneiro, pola que se modifica a Lei 30/1992, de réxime xurídico das administracións públicas e procedemento administrativo común. Igualmente advírteselles a posibilidade de interpor calquera outro recurso que estime pertinente. O que se publica para coñecemento dos interesados. Santiago de Compostela, 10 de marzo de 2014. O vicesecretario P. D. A xefa de servizo da Área de Benestar Social DEC 03/01/12 Theresa Ann Lauzara Grouz
18/03/2014 | Administración LocalMunicipal
Ferrol
Unidade de Contratación
Anuncio de licitación correspondente á contratación da “Concesión de dominio público correspondente á explotación do edificio situado no Parque Raíña Sofía con actividade de restauración ou análogas” (AV 14/04)

Organismo: Concello de Ferrol Dependencia que tramita o expediente: Unidade de Contratación Descripción do obxecto: Concesión de dominio público correspondente á explotación do edificio situado no Parque Raíña Sofía con actividade de restauración ou análogas Número de expediente: (AV 14/04) Prazo máximo da concesión: 20 anos Prazo para realizar obras e instalacións para posta en funcionamento da concesión: · 30 días naturais, contados dende o día seguinte ó da sinatura do contrato, para a presentación do proxecto de execución de obras · prazo máximo establecido en 6 meses naturais para a realización das obras e instalacións, contados dende a data na que se aprobe o devandito proxecto. Trámite do expediente: ordinario Procedemento: aberto con pluralidade de criterios de valoración · Canon anual fixo: 9.000,00 €/ANO · Maior importe de inversión no local: importe dos investimentos a realizar considerados mínimos: 48.163,00 € sen IVE (58.277,23 € co 21% do IVE incluído). · Provisional: 3.800,00 € · Definitiva: importe do 5% da cantidade resultante de multiplicar por 20 (vinte) o importe do canon anual ofertado polo adxudicatario Entidade: Concello de Ferrol Dependencia: Unidade de Contratación Enderezo: praza de Armas, s/n (15402) Ferrol Teléfono e fax: 981944260 / 981944028 Enderezo electrónico: contratacion@ferrol. es Perfil do contratante: www.ferrol.es (Sede electrónica-Perfil do contratante) Data límite de obtención dos documentos e información: o último día do remate da presentación das ofertas. Obtención de copias dos pregos: www.ferrol.es (Sede electrónica-Perfil do contratante) Data límite de presentación de ofertas: 15 días naturais contados dende o día seguinte ó da última publicación do anuncio de licitación no Perfil do contratante ou no BOP (se o último día para a presentación de ofertas coincidise en domingo ou festivo trasladaráse ó seguinte día hábil). Documentación que hai que presentar: a sinalada na cláusula 10 do prego de cláusulas administrativas. Lugar de presentación: Rexistro Xeral do Concello de Ferrol en horas de 9 a 14 h (de luns a venres) e de 9 a 13 h (sábados e días non laborais para o persoal do Concello). Entidade: Concello de Ferrol Enderezo: Praza de Armas, s/n (15402) Ferrol Teléfono: 981944260 Fax do Rexistro Xeral: 981944028 9) APERTURA DAS OFERTAS: celebrarase no lugar, data e hora que se sinale no perfil do contratante.10) GASTOS DE ANUNCIOS: serán por conta do adxudicatario. Ferrol, 4 de marzo de 2014 O concelleiro de Urbanismo, Infraestruturas e Contratación. Asdo.: Guillermo Evia Pérez
18/03/2014 | Administración LocalMancomunidades
Mancomunidade Ría de Arousa-Zona Norte
Correción de erros advertido na publicación da aprobación inicial do ficheiro “mantemento informático” da Mancomunidade de Municipios Arousa Norte

ANUNCIO CORRECIÓN DE ERROS ADVERTIDO NA PUBLICACIÓN DA APROBACIÓN INICIAL DO FICHEIRO “ MANTEMENTO INFORMÁTICO” DA MANCOMUNIDADE DE MUNICIPIOS AROUSA NORTE Advertido o erro material na publicación relativa a aprobación inicial do ficheiro “Mantemento informático” da Mancomunidade de Municipios Arousa Norte, sometido a información pública no BOP núm.42 do 03/03/2014, procédese a publicar o cadro correcto do ficheiro: ANEXO Ficheiro de mantemento informático Boiro, 10 de marzo de 2014. O presidente Isaac Maceiras Rivas
06/03/2014 | Administración LocalMunicipal
Ferrol
Unidade de Contratación
Edicto de notificación en expediente PN 1201 08/63

EDICTO DE NOTIFICACIÓN EN EXPEDIENTE PN 1201 08/63 A Xunta de Goberno Local, en data 13 de febreiro de 2014, con base no informe emitido polo arquitecto municipal e co informe-proposta da oficial maior, adoptou os seguintes acordos: “PRIMEIRO.–Iniciar a resolución do contrato da obra de “Rehabilitación do Centro Cívico de Ferrol Vello” (exped. PN 1201 08/63) adxudicado á empresa CONSTRUCCIONES Y CONTRATAS HERCULINAS, S. A., sen que proceda a incautación da garantía definitiva por tratarse dunha resolución non imputable ao contratista ao fundamentarse na causa de resolución do artigo 220 e) da LCSP. SEGUNDO.–Iniciar o expediente para proceder á liquidación das obras realizadas segundo o que sinalan os artigos 222 da LCSP e o 172 do Regulamento xeral da Lei de contratos. TERCEIRO.–Dar audiencia ao contratista por un prazo de dez días naturais. CUARTO.–Notificar o presente acordo aos interesados”. O que se fai público a efectos de notificación á empresa CONSTRUCCIONES Y CONTRATAS HERCULINAS, S. A., ao non haberse podido practicar a mesma personalmente, en cumprimento do establecido no artigo 59.5 da Lei de réxime jurídico das administracións públicas e do procedemento administrativo común, do 26 de novembro de 1992, modificada pola Lei 4/1999, do 13 de xaneiro, e con exposición deste mesmo edicto no taboleiro de anuncios do Concello, manifestándolle que por ser dito acordo de trámite non é susceptible de recursos. Para o coñecemento íntegro do acordo que se notifica, o expediente obra de manifesto e a disposición do interesado en horario de 9 a 14 horas de luns a venres, durante dez días naturais dende o día seguinte ao da publicación, nas oficinas da Unidade de Contratación do Concello de Ferrol. Ferrol, 27 de febreiro de 2014. O alcalde Asdo.: José Manuel Rey Varela
06/03/2014 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Convenio colectivo das industrias de carpintería e ebanistería da provincia da Coruña. Calendario laboral para o ano 2014

Vista a acta da xuntanza celebrada o día 05.12.2013 pola comisión negociadora do convenio colectivo das industrias de carpintería e ebanistería da provincia da Coruña (código 15000805011982), na que se aproba o calendario laboral para o ano 2014, de conformidade co disposto no artigo 90.º.2 e 3.º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos Traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo, e na Orde do 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia A Xefatura Territorial de Traballo e Benestar da Coruña RESOLVE: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 20 de febrero de 2014. Xefa territorial MARÍA PILAR CARIDAD ALONSO CONVENIO COLECTIIVO PROVINCIAL DE INDUSTRIAS DE CARPINTERÍA Y EBANISTERÍA DE A CORUÑA ACTA Na Coruña, e sendo as 12.00 horas do 5 de decembro do 2013, reúnense os componentes da comisión negociadora do convenio colectivo provincial das industrias de carpintería e ebanistería da Coruña que a continuación se expresan: ASISTENTES PARTE EMPRESARIAL Manuel Norberto Zelmat Butoiu SOCIAL Mouhcin Tharrats Magdas (U. G. T.) Juan Ramón Parcero Paseiro (UGT) Victorino Ares Prado (CIG) Sergio López Rivera (CC. OO.) Reúnense as partes negociadoras na sede da Asociación Provincial de Empresarios de Carpintería e Ebanistería, indicándose as negociacións para confeccionar o calendario laboral que rexirá no ano 2014, cun total de 1.752 horas establecidas por convenio colectivo. En consecuencia, páctanse como festivos os que figuran no calendario adxunto, e que son os seguintes:  2 e 3 de xaneiro  3 de marzo  2 de maio  14 de agosto  26, 29, 30 y 31 de decembro Os días F. C. que figuran no calendario, se coinciden no período vacacional, non computan a efectos de F. C. Cando un festivo local coincida cun festivo de convenio, este pasará ao día laborable anterior. Finalmente facúltase a Mouhcin Tharrats Magdas, con DNI XXXXXXXXX, para a presentación do presente acordo ante a Delegación Provincial da Consellería de Traballo e Benestar da Xunta de Galicia, a efectos da súa homologación e posterior publicación no Boletín Oficial da Provincia. E, en proba de conformidade, asínase a presente no lugar e data arriba sinalados.
06/03/2014 | Administración LocalMunicipal
A Coruña
Secretaría Xeral
Información pública

EDICTO Iníciase a incoación de expedientes para dar de baixa no padrón de habitantes do Concello da Coruña os/as seguintes cidadáns/ás aos/ás que, unha vez intentada a notificación, non se lles puido practicar esta. A dita incoación de expediente ten o obxecto de que a persoa interesada manifeste a súa conformidade coa baixa ou presente as alegacións ou os documentos que considere pertinentes, para o que dispoñerá dun prazo de 15 días desde a súa notificación. Todo isto de acordo co que establecen o art.72 do RD 1612/19956, que modifica o RD 1690/1986; o Regulamento de poboación e demarcación territorial das entidades locais; e a resolución da Subsecretaría do 5 de abril. A Coruña, 18 de febrero de 2014. LA TENIENTE DE ALCALDE CONCEJALA DELEGADA Fdo.: Rosa M.ª Gallego Neira
06/03/2014 | Administración LocalMunicipal
O Pino
Notificación

De conformidad e co disposto no atigo 59.5 da Lei 30/1992, do 26 de novembro, de réxime xurídico das Adminsitracións públicas e do procedemento administrativo común, una vez practicados no último enderezo coñecido os dous intentos de notificación persoal perceptivos sen que fose posible a súa recepción, publícase no Boletín Oficial da Provincia e máis no taboleiro de edictos do Concello o seguinte: As persoas abaixo indicadas, propietarias de obras, obxecto de expediente de disciplina, poden comparecer para ser notificadas do texto integro da notificación nas oficinas de urbanismo do Concello de O Pino, no prazo de dez días hábiles contados desde o seguinte á publicación do presente edicto. Transcurrido dito prazo, a notificación entenderase producida a todos os efectos legais O Pino a 26 de febreiro de 2014. O ALCALDE Manuel Taboada Vigo
06/03/2014 | Administración LocalMunicipal
San Sadurniño
Aprobación dun prezo público

A N U N C I O A Xunta de Goberno Local deste Concello, na sesión celebrada o día 21 de febreiro de 2014, acordou, en cumprimento do establecido na Ordenanza fiscal n.º 19, xeral de prezos públicos, o establecemento dun prezo público pola participación no curso “Bases técnicas para o desenvolvemento da fruticultura en Galicia”, que se desenvolverá a partir do mes de marzo do presente ano 2014. A tarifa da actividade terá os importes seguintes: Cota xeral: 120 euros. Cota reducida: 60 euros, para persoas desempregadas. O que se fai público en cumprimento do indicado no artigo 3.º.3 da referida Ordenanza fiscal. San Sadurniño, 25 de febreiro de 2014. O alcalde Secundino García Casal
06/03/2014 | Administración LocalMunicipal
Abegondo
Aprobación definitiva do orzamento 2014

APROBACIÓN DEFINITIVA DO ORZAMENTO 2014 Aprobación definitiva do orzamento 2014, plantilla e cadro de persoal Publicado o anuncio de exposición pública da aprobación inicial do expediente do orzamento 2014 planta e cadro de persoal, no BOP n.º 6, de data 10 de xaneiro de 2014 e transcorrido o prazo previsto no artigo 20.1 do R. D. 500/1990, do 20 de abril, sen se presentar reclamacións, este considérase definitivamente aprobado. En cumprimento das previsións contidas no artigo 20,3 do propio R. D. 500/1990 publícase o resumo por capítulos do orzamento así como a plantilla e o catálogo de postos de traballo. ORZAMENTO XERAL 2013, RESUMO POR CAPÍTULOS PLANTILLA CONCELLO DE ABEGONDO. ANO 2014 ANEXO DE PERSOAL. PARTE I. PERSOAL FUNCIONARIO ANEXO DE PERSOAL. PARTE II. PEROSAL LABORAL ANEXO DE PERSOAL. PARTE III. PEROSAL EVENTUAL Abegondo,20 de febreiro de 2014. O alcalde José Antonio Santiso Miramontes
06/03/2014 | Administración LocalMunicipal
Camariñas
Delegación das funcións da Alcaldía na primeira tenente de alcalde o día 26 de febreiro de 2014

Por ausentarme da Alcaldía o día 26 de febreiro de 2014 de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía o día 26 de febreiro de 2014 na 1ª tenente de alcalde, Dna. Cristian Anton Zan Ripan. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 25 de febreiro de 2014 O alcalde, Asdo.: Manuel Valeriano Alonso de León.
06/03/2014 | Administración LocalMunicipal
Mugardos
Convenios de colaboración

ANUNCIO Convenios de colaboración Dándolle cumprimento ao disposto no artigo 18 da Lei 38/2003, do 17 de novembro, xeral de subvencións, no artigo 30 do regulamento de desenvolvemento, aprobado polo Real decreto 887/2006, do 21 de xullo, no artigo 15 da Lei 9/2007, do 13 de xuño, de subvencións de Galicia, fanse públicos os convenios de colaboración asinados polo Concello de Mugardos, aprobados polo Concello Pleno na sesión ordinaria realizada o día trinta e un de xaneiro do ano dous mil catorce. O contido íntegro dos convenios pode consultarse no Departamento de Cultura e Deportes. Mugardos, 19 de febreiro de 2014. O alcalde Xosé Fernández Barcia
06/03/2014 | Administración LocalMunicipal
Carballo
Publicación de resolución da Alcaldía de data 10/02/2014 (2014000280)

ANUNCIO Aprobación dos novos modelos normalizados de solicitudes de licenza e de comunicación previa de obras e actividades no Concello de Carballo (A Coruña). O alcalde do Concello de Carballo, en data 10 de febreiro de 2014, ditou a seguinte resolución: En exercicio da facultade para adaptar, modificar ou ampliar, os modelos normalizados que se establece na disposición adicional primeira da ordenanza reguladora do exercicio de apertura de establecementos e da realización de determinadas obras menores no Concello de Carballo (BOP número 163, do 28 de agosto de 2013), e coa finalidade de adaptar os ditos modelos ao disposto pola Lei 9/2013, do 19 de decembro, do emprendemento e da competitividade económica de Galicia, RESOLVO: Aprobar os novos modelos normalizados de solicitudes de licenza e de comunicación previa de obras e actividades, que se insertan a continuación aos efectos de incorporalos como anexos á ordenanza municipal indicada en substitución dos publicados no BOP número 163, do 28 de agosto de 2013, e ordenar a súa publicación no BOP. ANEXOS: Carballo, 25 de febreiro de 2014. O alcalde Evencio Ferrero Rodríguez
06/03/2014 | Administración LocalMunicipal
A Coruña
Secretaría Xeral
Información pública

EDICTO Iníciase a incoación de expedientes para dar de baixa no padrón de habitantes do Concello da Coruña os/as seguintes cidadáns/ás aos/ás menores de idade que, unha vez intentada a notificación, non se lles puido practicar esta. A dita incoación de expediente ten o obxecto de que a persoa interesada manifeste a súa conformidade coa baixa ou presente as alegacións ou os documentos que considere pertinentes, para o que dispoñerá dun prazo de 15 días desde a súa notificación. Todo isto de acordo co que establecen o art.72 do RD 1612/19956, que modifica o RD 1690/1986; o Regulamento de poboación e demarcación territorial das entidades locais; e a resolución da Subsecretaría do 5 de abril. A Coruña, 18 de febreiro de 2014. LA TENIENTE DE ALCALDE CONCEJALA DELEGADA Fdo.: Rosa M.ª Gallego Neira
06/03/2014 | Administración LocalMunicipal
A Capela
Corrección de erros na aprobación inicial da Ordenanza reguladora das actividades exractivas de madeira nos montes e espazos forestais do concello da Capela

ANUNCIO Corrección de erros da aprobación inicial da Ordenanza reguladora das actividades extractivas de madeira nos montes e espazos forestais do Concello da Capela. Advertido erro no anuncio publicado no Boletín Oficial de Provincia número 42, do 3 de marzo de 2014, da aprobación inicial da Ordenanza reguladora das actividades extractivas de madeira nos montes e espazos forestais do Concello da Capela, onde di: “Sométese a información pública e audiencia dos interesados polo prazo de 15 días”, debe dicir: “Sométese a información pública e audiencia dos interesados polo prazo de 30 días”. A CAPELA, 3 de marzo de 2014. O alcalde Manuel Meizoso López